
A V I Z

asupra propunerii legislative privind înfiinţarea Centrului Cultural al Minorităţilor din România


În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind înfiinţarea Centrului Cultural al Minorităţilor din România, trimisă cu adresa nr. P.l.x – 547 din 19 iunie 2006, înregistrată sub nr.31/830 din 19 iunie 2006.

Camera Deputaţilor este Cameră decizională.


Guvernul, prin adresa nr.1249 din 17.04.2006, nu susţine adoptarea propunerii legislative, apreciind că reglementările în vigoare şi, în primul rând, cele din Constituţia României consfinţesc deja dreptul valorificării tradiţiilor proprii pentru orice minoritate naţională din România. Totodată, referitor la sursele de finanţare ale instituţiei, iniţiativa nu are în vedere prevederile normative în domeniu.

Senatul a respins propunerea legislativă în şedinţa din 8 iunie 2006.

Potrivit prevederilor art.61 din Regulamentul Camerei Deputaţilor, comisia a dezbătut propunerea legislativă menţionată mai sus în şedinţa din 28 august 2006.

Membrii comisiei au examinat propunerea legislativă, expunerea de motive, punctul de vedere al Guvernului şi avizul favorabil al Consiliului Legislativ nr.407 din 20.03.2006.

În urma dezbaterilor, cu unanimitate de voturi, s-a hotărât avizarea negativă a propunerii legislative, în temeiul observaţiilor cuprinse în punctul de vedere al Guvernului. 


În raport de obiectul şi conţinutul său, propunerea legislativă face parte din categoria legilor ordinare.

